Édes barátom! nov. 3-án 1861.

Nem teketóriázom, most én küldöm neked kéziratomat. El sem hiszed, hogy milyen csuda alakkal találkoztam a minap. Ez a kis inas, akit majd megismersz vázlataimból, tudatosította bennem, hogy mit is gondolok a költészetről; ezt próbálom versbe faragni. Kérlek, ítélkezz művem felett, s ha van valami neked is drága barátom, ami nyomja a szívedet, bátran oszd meg velem! Esetleg Csesztvén is összetalálkozhatnánk újra, hogy ne csak írásban tartsuk a diskurzust.

Rokon érzelmű pályatársad  
Arany János

Tisztelt barátom! nov. 9-én 1861.

Kéziratodban kivetni valót nem találok. Ismersz, ha találnék, mondanám. Talán, hogy gondolatidra észrevételt tegyek, annyit mondanék, hogy szavad járása igencsak szabados, de kiváló ügyességgel álcázod azt. Azt kell, mondjam, én rajt’ nem fogtalak, ilyen az igaz költő. Ezután, én remegő kézzel ugyan, de küldöm neked azt, ami most foglalkoztat. Tekintsd azt tragédiám összefoglalásának. Csesztvéről még szót váltunk.

Igaz barátod  
Madách Imre